รัฐบาลไทย-ข่าวทำเนียบรัฐบาล-กระทรวงยุติธรรม เผย สถานการณ์โควิด-19 กรมราชทัณฑ์ เรือนจำอำเภอแม่สอด พ้นจากการระบาดเพิ่มวันนี้ ขณะที่อีก 18 แห่งจะสิ้นสุดการระบาดเพิ่มภายในเดือนนี้
วันพฤหัสบดีที่ 16 กันยายน 2564
กระทรวงยุติธรรม เผย สถานการณ์โควิด-19 กรมราชทัณฑ์ เรือนจําอําเภอแม่สอด พ้นจากการระบาดเพิ่มวันนี้ ขณะที่อีก 18 แห่งจะสิ้นสุดการระบาดเพิ่มภายในเดือนนี้
กระทรวงยุติธรรม เผย สถานการณ์โควิด-19 กรมราชทัณฑ์ เรือนจําอําเภอแม่สอด พ้นจากการระบาดเพิ่มวันนี้ ขณะที่อีก 18 แห่งจะสิ้นสุดการระบาดเพิ่มภายในเดือนนี้
ในวันพฤหัสบดีที่ 16 กันยายน 2564 เวลา 09.00 น. ศาตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม หรือ ศบค.ยธ. เป็นประธานการประชุมติดตามการดําเนินงานตาม 5 แผนงานการป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ 71/2564 โดยมีนางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ นายวิตถวัลย์ สุนทรขจิต อธิบดีกรมคุมประพฤติ นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน และเจ้าหน้าที่ที่เกี่ยวข้อง เข้าร่วมประชุม ผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19)
นายวัลลภ นาคบัว รองปลัดกระทรวงยุติธรรมและโฆษก ศบค.ยธ. เปิดเผยว่า ภาพรวมการ แพร่ระบาดของโรคติดเชื้อไวรัสโควิด-19 ในเรือนจํา/ทัณฑสถานวันนี้ มีเรือนจําที่พ้นจากการระบาดเพิ่ม 1 แห่ง คือ เรือนจําอําเภอแม่สอด ขณะที่ไม่พบเรือนจําระบาดใหม่ในวันนี้ ส่งผลให้เรือนจําสีแดงลดลงอยู่ที่ 34 แห่ง และเรือนจําสีขาว 108 แห่ง
ขณะที่วันนี้ พบผู้ติดเชื้อรายใหม่ 394 ราย (พบในเรือนจําสีแดง 357 ราย และพบในห้องแยกกักโรคผู้ต้องขังรับใหม่ 37 ราย) รักษาหายเพิ่ม 440 ราย ไม่มีรายงานการเสียชีวิตในวันนี้ ทําให้มีผู้ติดเชื้อที่ยังอยู่ในการดูแลของกรมราชทัณฑ์ 5,659 ราย (กลุ่มสีเขียว 83.6% สีเหลือง 15.4% และสีแดง 1%) เป็นพื้นที่กรุงเทพมหานคร 472 ราย (รวมทัณฑสถานโรงพยาบาลราชทัณฑ์) ปริมณฑล 100 ราย และต่างจังหวัด 5,087 ราย โดยมีผู้ติดเชื้อรักษาหายสะสม 56,825 ราย หรือ 88.5% ของผู้ติดเชื้อสะสม 64,236 ราย เสียชีวิตสะสม 134 ราย คิดเป็นอัตรา 0.2% ของผู้ติดเชื้อสะสมทั้งหมด
นายวัลลภ กล่าวต่อว่า ที่ประชุม ศบค.ยธ. โดยปลัดกระทรวงยุติธรรมเป็นประธานการประชุม ได้เน้นย้ําการดําเนินการตามแผนการสิ้นสุดการระบาดของโรค หรือแผน EXIT ของเรือนจํา ทัณฑสถาน และกําชับการดําเนินการตามระบบการปล่อยตัวผู้พ้นโทษ ทั้งในกลุ่มเรือนจําสีแดงที่มีการแพร่ระบาดและเรือนจําสีขาว โดยจะต้องไม่มีผู้พ้นโทษที่ยังติดเชื้ออยู่และได้รับการปล่อยตัวไปรักษาเองที่บ้าน (Home Isolation) โดยเด็ดขาด
นอกจากนี้ ที่ประชุมยังได้กําชับการดําเนินการตามแผนการบริหารความพร้อมต่อสภาวะวิกฤต (แผน BCP) ในการรับมือกับการระบาดของโรคติดเชื้อไวรัสโควิด-19 อย่างเป็นระบบ ทั้งการดูแลรักษา ผู้ที่ติดเชื้ออย่างรวดเร็วและถูกต้องตามมาตรฐานทางการแพทย์ เพื่อลดความรุนแรงของโรค และการป้องกันการแพร่ระบาดของเชื้อเข้าสู่เรือนจํา โดยเฉพาะในเรือนจําที่ยังไม่มีการแพร่ระบาด หรือเรือนจําสีขาว ที่ต้องป้องกันเชื้ออย่างเคร่งครัด
ทั้งนี้ ปัจจุบันมีเรือนจําที่ลดการแพร่ระบาดและอยู่ในแผน EXIT แล้วทั้งสิ้น 29 แห่ง จากเรือนจําที่พบการระบาดทั้งหมด 34 แห่ง ซึ่งคาดว่าภายในเดือนกันยายนนี้จะมีเรือนจําที่สามารถ EXIT ได้ทั้งหมดจํานวน 18 แห่ง โดยเริ่มจากเรือนจําจังหวัดนครนายก และทัณฑบําบัดพิเศษพระนครศรีอยุธยา เรือนจํากลางขอนแก่น และเรือนจํากลางสมุทรสงคราม ที่จะ EXIT ภายในสัปดาห์นี้ ส่วนที่เหลือจะเริ่มทยอย EXIT อย่างต่อเนื่องในระยะต่อไป
ด้านสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ของกรมพินิจและคุ้มครองเด็กและเยาวชน ประจําวันพฤหัสบดีที่ 16 กันยายน 2564 มีผู้ติดเชื้อและอยู่ระหว่างการรักษาตัว จํานวน 5 ราย เป็นเจ้าหน้าที่ 3 ราย และเยาวชน 2 ราย ด้านผลการดําเนินงานสถานพินิจฯ/ศูนย์ฝึกและอบรมฯ สีขาว มีจํานวน 49 แห่ง จากทั้งหมด 56 แห่ง อีก 7 แห่ง แยกเป็นติดเชื้อ 5 แห่ง และหมดสถานะสีขาว 2 แห่ง ขณะที่สถิติการฉีดวัคซีนของเด็กและเยาวชนคงที่ที่ 299 ราย หรือคิดเป็น 7.52% จากทั้งหมด 3,972 ราย และเจ้าหน้าที่ได้รับการฉีดวัคซีนคงที่ที่ 3,795 ราย หรือคิดเป็น 86.74% จากทั้งหมด 4,375 ราย